**Տ Ե Ղ Ե Կ Ա Ն Ք**

**<<Հայաստանի Հանրապետության կառավարության և Միավորված ազգերի կազմակերպության պարենի և գյուղատնտեսության կազմակերպության միջև>> հիմնական համաձայնագրի վավերացման նպատակահարմարության մասին**

<<Հայաստանի Հանրապետության կառավարության և Միավորված ազգերի կազմակերպության պարենի և գյուղատնտեսության կազմակերպության միջև>> հիմնական համաձայնագրի (այսուհետ՝ համաձայնագիր) շրջանակըներառում է այն հիմնարար դրույթներն ու պայմանները, որոնց հիման վրա ՄԱԿ-ի պարենի և գյուղատնտեսության կազմակերպությունը (այսուհետ՝ ՊԳԿ) աջակցում է ՀՀ կառավարությանը՝ իր ծրագրերն իրականացնելու համար։ Այն կիրառվում է Տեխնիկական համագործակցության ծրագրերի (ՏՀԾ), Կառավարության գործակցային ծրագրերի (ԿԳԾ) և այլ փաստաթղթերի նկատմամբ, որոնք կարող են կնքվել` այդ ծրագրերի առանձնահատկություններն առավել մանրամասն սահմանելու համար:

Համաձայնագիրը ներառում է դրույթներ ՀՀ-ում ՊԳԿ-ի ներկայացուցչության, ՀՀ կառավարության կողմից ՊԳԿ-ի աջակցության համար հայտ ներկայացնելու, ՀՀ կառավարության պարտավորությունների, ՊԳԿ-ի պարտավորությունների, ՀՀ-ում ՊԳԿ-ի ծրագրերի իրագործման, ինչպես նաև ծագած վեճերի լուծման կարգի վերաբերյալ:

Ելնելով վերոգրյալից Հայաստանի Հանրապետության գյուղատնտեսության նախարարությունը գտնում է նպատակահարմար «Հայաստանի Հանրապետության կառավարության և Միավորված ազգերի կազմակերպության պարենի և գյուղատնտեսության կազմակերպության միջև» հիմնական համաձայնագրի վավերացումը:

ՀՀ գյուղատնտեսության նախարար ԻԳՆԱՏԻ ԱՌԱՔԵԼՅԱՆ